Държавен вестник, бр. 54, 2010 г., стр. 47

БРОЙ  54	
Д Ъ Р Ж А В Е Н  В Е С Т Н И К 	
СТР.  47  
придобиване на професионална квалификация 
по професия от професионално направление 
„Моторни превозни средства, кораби и въз­
духоплавателни средства“ с придобиване на 
втора или трета степен на професионална 
квалификация, обучението им се зачита и се 
организира надграждащо обучение. Съдържани­
ето на обучението се определя след сравняване 
на компетенциите и резултатите от обучението, 
описани в Държавното образователно изискване 
(ДОИ) за придобиване на квалификация по 
професията.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Техникът по подемно-транспортна техника 
извършва, организира и контролира техниче­
ското обслужване и ремонта на подемно-транс­
портна техника (ПТТ), транспортира и експло­
атира (работи с) тази техника в зависимост от 
притежаваните правоспособности.
Техникът по подемно-транспортна техника 
спазва инструкциите за техническо обслужване 
и ремонт на подемно-транспортна техника, като 
контролира качественото извършване на посо­
чените операции, чрез което гарантира нейната 
продължителна и безопасна експлоатация. По 
време на работа с ПТТ той следи периодично 
нейните експлоатационни параметри с цел 
недопускане на авария. Трудовата дейност е 
екипна, което изисква спазване на трудовата 
дисциплина, умение за толерантно общуване 
за опазване на своето здраве и това на другите 
членове от екипа.
Лицата, упражняващи тази професия, трябва 
да притежават следните личностни качества: 
професионализъм, технически усет и способ­
ности, издръжливост на напрегната работа и 
стрес, прецизност и съобразителност.
Условията на труд на техника по подемно-
транспортна техника зависят от вида на дей­
ността, която извършва; от местонахождението 
на машината и възможностите на фирмата. 
Дейностите са различни, специфични за вся­
ка машина, в зависимост от инструкциите за 
техническо обслужване и ремонт, препоръчани 
от фирмата производител. Те се извършват в 
стационарни ремонтни помещения или чрез 
подвижни работилници на обекта, където тя 
работи. Подемно-транспортната техника може 
да работи с по-малко натоварване през зимния 
сезон. Лицата, упражняващи професията (тех­
ници или машинисти), по-често работят през 
деня, на едносменен или двусменен режим на 
работа. Задължително се осигуряват безопасни 
и здравословни условия на труд (ЗБУТ). 
В своята работа техникът използва: ком­
плекти техническа документация (правилници, 
наредби, инструкции, чертежи, схеми, табла, 
работни карти и др.), съвременна справочна и 
каталожна литература, подходящо оборудвани 
работилници (инструменти, приспособления, 
уреди, агрегати, съвременни средства за диагно­
стика, необходими за техническото обслужване 
и ремонт на подемно-транспортна техника), 
компютър с интернет и професионален софтуер; 
съответната подемно-транспортна техника и 
МПС, за чието управление се изисква опреде­
лена правоспособност; работно облекло. 
За да има право да управлява подемно-
транспортна техника, лицето, придобило трета 
степен на професионална квалификация по 
професията „Техник по подемно-транспортна 
техника“, трябва да получи правоспособност 
при условията на Наредба № 1 от 2002 г. за 
условията и реда за придобиване и признаване 
на правоспособност за упражняване на професии 
по управление на товароподемни кранове и 
подвижни работни площадки, издадена от ми­
нистъра на образованието и науката и министъра 
на труда и социалната политика (ДВ, бр. 28 от 
2002 г.), Наредба № 1 от 2006 г. за придобиване 
или признаване на правоспособност за работа 
с електрокари и мотокари в предприятията, 
издадена от министъра на образованието и 
науката (ДВ, бр. 37 от 2006 г.), Наредба № 37 
от 2002 г. на министъра на транспорта и съ­
общенията за условията и реда за обучение на 
кандидатите за придобиване на правоспособност 
за управление на МПС и условията и реда за 
издаване на разрешение за тяхното обучение 
(ДВ, бр. 82 от 2002 г.).
За целта обучението по различните специ­
алности от професията „Техник по подемно-
транспортна техника“ включва и подготовка 
за придобиване на правоспособности за уп­
равление на различна подемно-транспортна 
техника и МПС (в зависимост от желанието на 
обучаваните и възможностите на обучаващата 
институция), както следва:
Специалност 5250501 „Подемно-транспорт­
на техника, монтирана на пътни транспортни 
средства“ за:
 машинист на кранове стрелови тип, мон­
тирани на автомобили или на самоходни или 
несамоходни шасита – II степен, за кранове с 
товароподемност до 16 тона; 
 машинист на подвижни работни площадки;
 работа с електрокари и мотокари в пред­
приятията;
 управление на МПС от категории „В“ и 
„С“ съгласно изискванията на Наредба № 37 
от 2002 г. на министъра на транспорта и съ­
общенията за условията и реда за обучение на 
кандидатите за придобиване на правоспособност 
за управление на МПС и условията и реда за 
издаване на разрешение за тяхното обучение 
(ДВ, бр. 82 от 2002 г.).